****

**Πρόεδρος και Αντιπρόεδρος του ΚΟΑ**

**στην 3η Fitness Day KOA του #BeActive**

Με την 3η Fitness Day KOA που διοργάνωσε ο Κυπριακός Οργανισμός Αθλητισμού την Παρασκευή 30 Σεπτεμβρίου στο πλαίσιο του #BeActive, ολοκληρώθηκε η 8η Ευρωπαϊκή Εβδομάδα Αθλητισμού που ξεκίνησε στις 23 του μήνα.

Παρόντες στην 3η Fitness Day KOA στον Μόλο Λεμεσού το βράδυ της Παρασκευής ήταν ο Πρόεδρος του ΚΟΑ Ανδρέας Μιχαηλίδης και ο Αντιπρόεδρος του Οργανισμού Κωστάκης Κουκκουλλής. Για ένα βράδυ ο Μόλος μετατράπηκε στον απόλυτο χώρο άθλησης με τα γυμναστήρια που ανταποκρίθηκαν στο κάλεσμα να δίνουν το ρυθμό και τον κόσμο να ακολουθεί υπό τους ήχους δυνατής μουσικής.

Πρόεδρος και Αντιπρόεδρος είδαν με χαρά την μαζική συμμετοχή και τον ενθουσιασμό του κόσμου και εξέφρασαν την ικανοποίηση τους για τη μεγάλη επιτυχία της εκδήλωσης που διοργάνωσε ο ΚΟΑ σε συνεργασία με τον Δήμο Λεμεσού, αλλά και συνολικά όλων των δράσεων της Ευρωπαϊκής Εβδομάδας Αθλητισμού που ολοκληρώθηκε με 550 και πλέον δράσεις σε όλες τις πόλεις της Κύπρου.

Ο ΚΟΑ ως ο Εθνικός Συντονιστικός Φορέας της εκστρατείας για την Ευρωπαϊκή Εβδομάδα Αθλητισμού στην Κύπρο, είχε τον γενικό συντονισμό για την υλοποίηση της εκστρατείας σε παγκύπρια βάση. O Κυπριακός Οργανισμός Αθλητισμού εκφράζει τις ιδιαίτερες ευχαριστίες του στους χορηγούς επικοινωνίας της φετινής εκστρατείας, τα έξι τηλεοπτικά κανάλια παγκύπριας εμβέλειας ΡΙΚ, ΑΝΤΕΝΝΑ, SIGMA, CYTAVISION, ALPHA Κύπρου και OMEGA Channel. Θερμές ευχαριστίες, επίσης, στο Αθλητικό Γραφείο του Δήμου Λεμεσου που συνδιοργάνωσε με τον Κυπριακό Οργανισμό Αθλητισμού την 3η Fitness Day KOA, καθώς και στα γυμναστήρια που συμμετείχαν στην εκδήλωση.